

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

**OGRES NOVADA PAŠVALDĪBAS**

**IZGLĪTĪBAS JAUTĀJUMU KOMITEJAS SĒDES PROTOKOLS**

|  |  |
| --- | --- |
| 2024. gada 18. marts | **Nr.**3 |

Ogrē, Brīvības ielā 33, 3.stāva zālē

Sēde sasaukta pulksten. 10:00

Sēdi atklāj pulksten. 09:59

Sēdi vada: Izglītības jautājumu komitejas priekšsēdētājs Raivis Ūzuls.

Sēdi protokolē: Ogres novada pašvaldības centrālās administrācijas Kancelejas vadītāja vietniece Santa Hermane-Kondrova.

Piedalās komitejas locekļi: GintsSīviņš, JānisKaijaks, Andris Krauja, PāvelsKotāns.

Nepiedalās komitejas locekļi: Daiga Brante (iemesls nav zināms).

Piedalās deputāti: ArtūrsMangulis, DaceMāliņa, DaceVeiliņa, Dace Kļavina, DzirkstīteŽindiga, ValentīnsŠpēlis, JānisSiliņš, EgilsHelmanis, IndulisTrapiņš, JānisIklāvs, Santa Ločmele, KasparsBramanis.

Nepiedalās deputāti: AtvarsLakstīgala – cits iemesls, TomsĀboltiņš – iemesls nav zināms, RūdolfsKudļa - iemesls nav zināms, DainisŠirovs – iemesls nav zināms, IlmārsZemnieks – darba nespējas lapa.

Piedalās pašvaldības darbinieki un uzaicinātie: Ogres novada pašvaldības izpilddirektora vietniece Dana Bārbale, Kancelejas vadītāja Ingūna Šubrovska, Juridiskās nodaļas juriste Ilvija Ābele, Attīstības un plānošanas nodaļas vadītāja vietnieks Edgars Pārpucis, Attīstības un plānošanas nodaļas telpiskais plānotājs Toms Mārtiņš Millers, Informācijas sistēmu un tehnoloģiju nodaļas datorsistēmu un datortīklu administrators Kaspars Vilcāns, Informācijas sistēmu un tehnoloģiju nodaļas datorsistēmu un datortīklu administrators Mikus Liepa, Ogres novada Izglītības pārvaldes vadītājs Igors Grigorjevs, Ogres novada Sociālā dienesta vadītāja Sarmīte Ozoliņa, Ogres novada Sociālā dienesta juriste Katrīne Kondratjuka, Ogres novada pašvaldības aģentūras “Tūrisma, sporta un atpūtas kompleksa “Zilie kalni” attīstības aģentūras direktora vietniece Ieva Kraukle.

**SĒDES DARBA KĀRTĪBA:**

1. Par Ogres novada pašvaldības iekšējo noteikumu Nr.\_\_/2024 “Par Ogres novada pašvaldības 2022. gada 24. februāra iekšējo noteikumu Nr. 24/2022 “Par pedagogu profesionālās kvalifikācijas pilnveides programmu saskaņošanu Ogres novadā” atzīšanu par spēku zaudējušiem” izdošanu

2. Par Ogres novada pašvaldības saistošo noteikumu “Interešu izglītības programmu licencēšanas kārtība” projekta publicēšanu sabiedrības viedokļa noskaidrošanai

3. Par Ogres novada pašvaldības iekšējo noteikumu Nr.\_\_ /2024 “Ogres novada pašvaldības interešu izglītības programmu licencēšanas un neformālās izglītības programmu atļauju izsniegšanas komisijas nolikums” apstiprināšanu

4. Par 1. klašu skaitu un maksimālo izglītojamo skaitu 1. klasēs Ogres novada pašvaldības vispārējās izglītības iestādēs 2024./2025. mācību gadā

5. Par Ogres novada pašvaldības dalību Eiropas Sociālā fonda Plus projekta “PROTI un DARI 2.0” īstenošanā

*E.Helmanis atstāj zāli no plkst.* *09.59 – 10.02.*

**Par** **Ogres novada pašvaldības iekšējo noteikumu Nr.\_\_/2024 “Par Ogres novada pašvaldības 2022. gada 24. februāra iekšējo noteikumu Nr. 24/2022 “Par pedagogu profesionālās kvalifikācijas pilnveides programmu saskaņošanu Ogres novadā” atzīšanu par spēku zaudējušiem” izdošanu**

Lēmuma projekta ziņotājs - Igors Grigorjevs

**balsojot: ar 5 balsīm "Par" (Andris Krauja, Gints Sīviņš, Jānis Kaijaks, Pāvels Kotāns, Raivis Ūzuls), "Pret" – nav, "Atturas" – nav,**

Izglītības jautājumu komiteja **NOLEMJ:**

Atbalstīt sagatavoto lēmuma projektu un iesniegt izskatīšanai Ogres novada domē.

**Par** **Ogres novada pašvaldības saistošo noteikumu “Interešu izglītības programmu licencēšanas kārtība” projekta publicēšanu sabiedrības viedokļa noskaidrošanai**

Lēmuma projekta ziņotājs - Igors Grigorjevs

Ogres novada pašvaldības dome 2022. gada 24. februārī pieņēma saistošos noteikumus Nr. 8/2022 “Interešu un pieaugušo neformālās izglītības programmu licencēšanas kārtība”.

Ministru kabineta 2023. gada 13. jūlija noteikumi Nr. 395 “Kārtība, kādā izsniedz atļaujas neformālās izglītības programmas īstenošanai” (turpmāk – MK noteikumi) nosaka, ka neformālās izglītības programmas īstenošanai nepieciešams saņemt atļauju, nevis licenci kā tas bijis līdz šim. MK noteikumu 2. punkts noteic, ka atļauju izsniedz vai anulē pašvaldība, kuras administratīvajā teritorijā paredzēts īstenot neformālās izglītības programmu.

Izglītības likuma pārejas noteikumu 99. punkts noteic, ka juridiskās un fiziskās personas, kuras līdz 2023. gada 31. maijam saņēmušas pašvaldības licenci pieaugušo neformālās izglītības programmas īstenošanai, ir tiesīgas turpināt attiecīgās izglītības programmas īstenošanu ne ilgāk kā līdz 2024. gada 31. maijam.

Ņemot vērā iepriekš minēto, ir sagatavots saistošo noteikumu projekts par interešu izglītības programmu licenču izsniegšanu Ogres novada pašvaldībā, jo neformālās izglītības programmu atļauju izsniegšanu regulē MK noteikumi.

Interešu izglītības licences un neformālās izglītības atļaujas Ogres novada pašvaldībā izsniegs Ogres novada pašvaldības interešu izglītības programmu licencēšanas un neformālās izglītības programmu atļauju izsniegšanas komisija.

Saskaņā ar Pašvaldību likuma 46. panta trešo daļu saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām. Saņemtos viedokļus par saistošo noteikumu projektu pašvaldība apkopo un atspoguļo šo noteikumu projekta paskaidrojuma rakstā.

Ņemot vērā minēto un saskaņā ar Pašvaldību likuma 46. panta trešo daļu,

**balsojot: ar 5 balsīm "Par" (Andris Krauja, Gints Sīviņš, Jānis Kaijaks, Pāvels Kotāns, Raivis Ūzuls), "Pret" – nav, "Atturas" – nav,**

Izglītības jautājumu komiteja **NOLEMJ:**

1. Nodot saistošo noteikumu projektu “Interešu izglītības programmu licencēšanas kārtība” (turpmāk – Saistošie noteikumi) un paskaidrojuma rakstu sabiedrības viedokļa noskaidrošanai.
2. Uzdot Ogres novada pašvaldības Komunikācijas nodaļai:
	1. publicēt Saistošos noteikumus un paskaidrojuma rakstu pašvaldības oficiālajā tīmekļvietnē, sabiedrības viedokļa noskaidrošanai paredzot divu nedēļu termiņu;
	2. iesniegt saņemto sabiedrības viedokli Saistošo noteikumu sagatavotājam.
3. Noteikt, ka sabiedrība viedokli par Saistošo noteikumu projektu var iesniegt elektroniski, sūtot to uz elektroniskā pasta adresi ogredome@ogresnovads.lv vai personīgi iesniedzot to Ogres novada klientu apkalpošanas centros.
4. Uzdot Saistošo noteikumu sagatavotājam apkopot šī lēmuma 2. punkta kārtībā saņemto sabiedrības viedokli un iesniegt Ogres novada pašvaldības Juridiskajai nodaļai vienas nedēļas laikā no šī lēmuma 2.1.apakšpunktā noteiktā beigu termiņa.

 **Par** **Ogres novada pašvaldības iekšējo noteikumu Nr.\_\_ /2024 “Ogres novada pašvaldības interešu izglītības programmu licencēšanas un neformālās izglītības programmu atļauju izsniegšanas komisijas nolikums” apstiprināšanu**

Lēmuma projekta ziņotājs - Igors Grigorjevs

**balsojot: ar 5 balsīm "Par" (Andris Krauja, Gints Sīviņš, Jānis Kaijaks, Pāvels Kotāns, Raivis Ūzuls), "Pret" – nav, "Atturas" – nav,**

Izglītības jautājumu komiteja **NOLEMJ:**

Atbalstīt sagatavoto lēmuma projektu un iesniegt izskatīšanai Ogres novada domē.

 **Par** **1. klašu skaitu un maksimālo izglītojamo skaitu 1. klasēs Ogres novada pašvaldības vispārējās izglītības iestādēs 2024./2025. mācību gadā**

Lēmuma projekta ziņotājs - Igors Grigorjevs

**balsojot: ar 5 balsīm "Par" (Andris Krauja, Gints Sīviņš, Jānis Kaijaks, Pāvels Kotāns, Raivis Ūzuls), "Pret" – nav, "Atturas" – nav,**

Izglītības jautājumu komiteja **NOLEMJ:**

Atbalstīt sagatavoto lēmuma projektu un iesniegt izskatīšanai Ogres novada domē.

 **Par** **Ogres novada pašvaldības dalību Eiropas Sociālā fonda Plus projekta “PROTI un DARI 2.0” īstenošanā**

Lēmuma projekta ziņotājs - Igors Grigorjevs

**balsojot: ar 5 balsīm "Par" (Andris Krauja, Gints Sīviņš, Jānis Kaijaks, Pāvels Kotāns, Raivis Ūzuls), "Pret" – nav, "Atturas" – nav,**

Izglītības jautājumu komiteja **NOLEMJ:**

Atbalstīt sagatavoto lēmuma projektu un iesniegt izskatīšanai Ogres novada domē.

Sēdi slēdz pulksten 10.07

|  |  |  |  |
| --- | --- | --- | --- |
| Sēdes vadītājs, Izglītības jautājumu komitejas priekšsēdētājs

|  |  |
| --- | --- |
| Protokolēja, Kancelejas vadītāja vietniece |  |

 |  Raivis ŪzulsSanta Hermane-Kondrova |

ŠIS DOKUMENTS IR PARAKSTĪTS AR DROŠU

ELEKTRONISKO PARAKSTU UN SATUR LAIKA ZĪMOGU